JohanHeinsen/ENO huggingface dataset:
Aalborgs Stifts Adresseavis, 1825-05-26
Efterat Napoleon havde besteget Frankrigs Keisertrone, formørkede den politiske Horizont sig, især mod Slutningen af 1804, da ogsaa Rusland viste sig utilfreds. For at vinde dette Hof - hedder det i Joseph Fouches Minde. værdigheder - foreslog Man Jntriger af Hofmænd og galante Qvinder. Valget af Midlerne, siger Fouche, syntes mig latterligt, og jeg sagde i Raadet, at et heldige Udfald var umueligt. "Hvorledes," anfaldt Keiseren mig: "en Revolutionsveteran bruger et saa forsagt Udtryk Ak, min Herre, Anstaaer det Dem at antage, at noget er umuligt, Dem, som i en Tid af femten Aar virkeligen har seet Ting, som Man med Rette kunde holde for umuelige, Den Mand, som saae Ludvig VI's Hoved falde under Bøddelens Jern, som saae en Erkehertuginde af Østerrige, en Dronning af Frankrig, oppebiende Schaffortet, lappe sine Skoe og Strømper, den Mand endeligen, der seer sig som Minister, hvor jeg er de Franskes Keiser, burde sandeligen aldrig føre Ordet umueligt i Munden. Jeg svarede, uden at lade mig bringe ud af Fatning: J Sandhed, jeg burde huusket paa, hvorledes Deres Majestæt har lært os, at det Ord (impossible) umueligt ikke er fransk.
Aalborgs Stifts Adresseavis, 1825-05-26
Af General Segurs mærkelige Skrivt om Toget i Aaret 1812 mod Rusland, meddeler Kjøbenhavns Nyeste Skilderie følgende: Da Napoleon havde bestemt dette Tog havde han en Samtale derom med 3 af sine Storofficierer, Hertugen af Friaul, Greve Segur, og Hertugen af Vicenza. Ved denne Leilighed bemærkede den ældste Storofficier (Segur) "Man turde ikke saaledes udbrede sig, uden at svække sig, det var at tabe Frankrig i Europa, og blev det ikke allerede, forladt, uden Overhoved, uden Armee, ved saadan Udmarsch tilgjengelig for enhver Armee; hvo skulde forsvare det?" "Min Ære, raabte Keiseren; jeg lader dem mit Navn tilbage og den Frygt, som en bevæbnet Nation indgyder." Nu søgte han at svække eller gan skee tilintetgjøre alle de gjorte Jndvendinger, i det han gjennemgik dem enkelt, og da han da dermed var færdig, tilføiede han: "J frygte Krigen for mit Liv, Saaledes vilde Man i Sammensværgelsestiden skrække mig med Georges, overalt fulgte han mine Skridt, den Elendige skulde sigte efter mig. Nu, han havde i det høieste kunnet dræbe min Adjutant; at dræbe mig, det var umueligt, Havde jeg da allerede opfyldt Skjebnens Villie, den driver mig mod et Maal, som jeg ikke kjender, naar jeg har naaet dette, og ikke meere er til Nytte, da vil et Atom være tilstrækkelig til at styrte mig; men indtil den Tid formaae alle menneskelige Kræfter Jnter mod mig. J Paris eller ved Armeen, det er altsaa eens. Naar min Time er kommen da kan en Feber, et Fald med Hesten paa en Jagt, ligesaavel dræbe mig som en Kugle. Vore Dage ere talte!"
Aalborgs Stifts Adresseavis, 1825-05-26
Fra Lübeck meldes, at Antallet af de Reisende med Dampskibet Prindsesse Wilhelmine, som gaaer imellem Kjøbenhavn og hiin Stad, er iaar allerede meget betydeligt, og synes denne ligesaa beqvemme som sikkre, behagelige og billige Leilighed at komme til Kjøbenhavn, daglig at finde flere Liebhabere, ligesom og den indre Indretning af dette store Dampskib fuldkommen tilfredsstiller enhver Reisendes billige Ønske.
Aalborgs Stifts Adresseavis, 1825-05-26
Fædrelandet.
Aalborgs Stifts Adresseavis, 1825-05-26
Kjøbenhavn. J flere Numere af Kjøbenhavns Skilderie læses en Afhandling "om den geistlige Stands Stilling og Kaar, samt Midlerne til Forbedring for den." Sammes Forfatter gaaer tilbage til Reformationstiden som det egentlige Tidspunkt, hvorfra Geistlighedens Ødelæggelse begynder og systematisk skrider frem indtil vore Tider, hvor den snart synes at have naaet sin Fuldendelse og bliver synlig for Alle. Selv afdøde Biskop Balle sigtes for at have glemt Præstens Stilling, forøget Geistlighedens Byrder og ikke at have talt med Kraft imod de mange projekterede skadelige Indretninger, der førte megen Nød over Standen. Til de foreslaaede Redningsmidler hører, at det skulde formenes samtlige Præster at indlade sig i Ægteskab (altsaa det katholske Cølibat) naar de ikke foruden det til deres Ophold Fornødne havde en reen og sikker Jndtægt af 400 Rbd. Sølv aarlig, at Bispe-Embederne, efterhaanden som de bleve ledige, saavel som Amts- og Districtsprovsterne skulde indgaae, Herredsprovster igjen indføres &c.
Aalborgs Stifts Adresseavis, 1825-05-26
Det Slesvig=Holsteenske patriotiske Selskab har fra dets corresponderende Medlem, den fortjente Geheimeraad Hermbstadt i Berlin, modtaget den for Mange lidende Mennesker trøstelige Efterretning, at de Forsøg, som ere anstillede med det af Toldinspecteur Hullmund opfundne Lægemiddel for Kræftskader i det Kongelige ChariteLazareth i Berlin, under Opsyn af en dertil nedsat Commission af erfarne Læger, have en meere eller mindre lykkelig, men stedse helbredende Virkning, hvorom udførligere Beretning findes i Dr. Rusts Magazin for Lægevidenskaben 19 Bind 1ste Hefte.
Aalborgs Stifts Adresseavis, 1825-05-26
J Politievennen fremsættes det billige Ønske, at Procuratorerne ogsaa maatte gives Plads i Statscalenderen, hvilket, uanseet at de ere Embedsmænd, for det Almindelige torde være langt nyttigere end Fortegnelsen over Eleverne i Dandsekunsten, Figuranterne ved Theatret o. Fl. del.
Aalborgs Stifts Adresseavis, 1825-05-26
Døde. Geheime-Conferentsraad P. H. Classen, Ridder, af Elefanten, Storkors af Dannebrogen og Dannebrogsmand, 88 Aar; Ole Hougaard, Justitsraad og Administrator ved Lot toet, 56 Aar, Grosserer Jver Wilbroe, 57 Aar; Mad. M. D. Lang, fød Goldt, 79 Aar; Mad. A. C. Kondrup, 38 Aar. Enkefrue C. Silberlod, fød Normann, 80 Aar; Mad. A. C. Thaus, sen, fød Lilievang, 82 Aar; Beendreier B. A. Meyer; Malermester S. C. Berg; Mad. M. K. Boyesen, fød Lange; Skipper Peter Lassen; afskediget Søelieutenant N. J. C. Grove; Mad. A. K. Sjørring, fød Ribe, 27 Aar, Værtshuusholder J. Jacobsen. C. C. Brøndum, 23 Aar; Fiskehandler Jens Pedersen, 55 Aar; Thura N. Holm, 55 Aar, Alle i Kjøbenhavn. - Mad. M. K. Juell, fød Marstrand, i Skjævinge. - Kammerraad J. S. Neergaard, Eier af Sandbyegaard. - Pastor emente Steen Balsløv, forhen Sognepræst for Kjettinge og Bregninge Menigheder i Lolland, 73 Aar. - Frøken C. C. Risbrich, Conventualinde i Støvringegaards Kloster, i Svendborg. - Mad. A. M. Gieding, fød Holmer, Enke efter Forligelseskommissair Jens Gieding af Middelfart, 70 Aar. - Statsraad F. Tøttrup, til Dueholm, paa Morsøe. - Værtshuusholder J. P. Wellsen, 64 Aar; H. M. Ferslev, 22 Aar; i Randers. - Mad. A. K. Bryck, fød Broge, 43 Aar, i Grenaae, - Frue Amtmandinde Ane Fersleff, fød Wassard, 77 Aar, i Hobroe. - Frue Conferentsraadinde Feldmann, 43 Aar, i Glückstadt. - Christiane Jda Rod i Oldeslohe. J. J. E. Schmidt, 69 Aar, i Elmshorn. - Frue Cancellieraadinde C. D. Holm, fød Bentzen, 70 Aar, i Møgeltønder. - Mad. M. E. Sormani, fød Veroni, 67 Aar, i Kiel. - H. C. Willink, fød Goverts, 78 Aar; C. Wimpelmann, 71 Aar; Jfr. C. M. Klehn, 65 Aar; Mad. Paul, fød Mejer, 75 Aar; Hans David, 35 Aar; Alle i Altona. Aalborg
Aalborgs Stifts Adresseavis, 1825-05-26
Cancellieraad Poul Mørck Gleerup, der den 21de Dennes ved Døden afgik, blev idag paa det hæderligste jordet. Foruden de mange Jndbudne havde og et stort Antal Uindbudne indfunden sig for at ledsage ham til sit Hvilested. Over i 30 Aar beklædte han den hæderlige Post at være Stadens Raadmand, hvilket Embede han bestandig udførte med den strængeste Redelighed og den punktligste Nøiagtighed. Da Orden i alle hans Forretninger og hans hele Vandel var en af de mange Dyder, der især udmærkede ham, saa nød han og en bestandig vedvarende Sundhed indtil det sidste Aars Tid samt opnaaede den høie Alder af 71 Aar. Han havde aldrig været gift, men mod sin Familie og nærmeste Paarørende var han en sand Fader. Jkke heller glemte han Fremmede, da han følte en inderlig Glæde ved at lindre sine trængende Medmenneskers Kaar, saameget som det stod til ham. - Længe vil han derfor savnes blandt os.
Aalborgs Stifts Adresseavis, 1825-05-26
Ved Fugleskydningen den 24de Maj bleve Præmierne saaledes vundne: 1ste Præmie, for Brystpladen: 12 Spiseskeer, en Potageskee, en Ragoutskee og 2 Sølv Saltkar; Hr. Districts-Chirurg Westergaard, ved eget Skud. 2den Præmie, for høire Vinge: en Sølv Sukkerskaal med 12 Theeskeer, en Sukkertang; Hr. Districts-Chirurg Westergaard, ved eget Skud. 3die Præmie, for venstre Vinge: en Calotskee med 6 Spiseskeer, Hr. Kjøbmand Cohn, ved Hr. Kjøbmand Kyllesbech. 4de Præmie, for Rumpen: en Sølv Theepotte, Hr. Kammerherre Stiftamtmand v. Moltke, ved eget Skud. 5te Præmie, for Hovedet: en Sølv Platmenage, Hr. Kjøbmand Klapper fra Riga, ved Hr. Kjøbmand Kyllesbech. 6te Præmie, for Ringen: en Sølv Flødekande, Hr. And. Bjørn, ved Hr. Bødker Vidsted.
Aalborgs Stifts Adresseavis, 1825-05-26
Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-05-26
Den 21de Maj. Jndclarerede, R. L. Stougaard fra Hul med Ballast. H. Lorenzen fra Holmstrand med Trælast. - Udclarerede, J. E. Stougaard til Præstøe med Flyttegods, H. Nielsen til Norge med Korn og Fedevare. P. N. Fischer, til Kjøbenhavn med Rug. T. Olsen til Norge med Kornvare m. m. N. C. Koefoed til Aarhuus med Kalk. F. H. Sand til Østersøen med saltede Sild. J. Nielsen til Kjøbenhavn med saltede Sild, Byg og Æg. C. Christensen til Sæbye, med Ballast. S. Svare til Kjøbenhavn med saltede Sild. K. Clemmensen til Norge med Byg og Havre. J. Jensen til Sverrig med saltede Sild og Skind. F. G. Krohn til Østersøen med saltede Sild m.m. A. A. Møller til Kjøbenhavn med saltede Sild, Havre og Pottemagerarbeide m.m. Den 23de. Udclarerede, S. P. Hansen til Dantzig med saltede Sild. Den 24de. Jndclarerede, Th. Clausen fra Kjøbenhavn med Salt og Stykgods. H. Sørensen og P. Michelsen fra dito med Ballast. L. Rasmussen fra dito med Steenkul m.m.G. Soelberg fra Drammen med Bræder og Lægter. L. Koch fra Aarhuus med Flyttegods og Hamp m. m. - Udclarerede, O. Jensen til Norge med Kornvare. L. N. Koch til Aarhuus med Ballast. Den 25de. Jndclarerede, L. P. Nisted og A. J. Holm fra Kjøbenhavn med Stykgods. A. Olsen fra Gothenborg med nedslagne Tønder. - Udclarerede, P. Eshington til Nyested, med Muursteen, saltede Sild og tomme Fjerdinger. M. Andersen til Gothenborg med saltede Sild, Skind og Uld.
Aalborgs Stifts Adresseavis, 1825-05-26
Bekjendtgjørelser. At jeg igaar berøvedes ved en stille Død min gode og retskafne Mand, Borger og Muurmester Peder Jepsen, efter en 14 Dages Sygeleie af Brystsvaghed, i hans Alders 59de Aar og vort Ægteskabs 26de Aar; efterladende mig en eneste Datter; dette bliver herved sørgeligst tilkjendegivet Familie, Venner og Bekjendtere af hans dybtsørgende Enke. Aalborg, den 26de Mai 1825. Anne Andersdatter, sal. Jepsens.
Aalborgs Stifts Adresseavis, 1825-05-26
Løverdagen den 28de Maj Kl. 6 om Aftenen, bliver en Generalforsamling afholdt i Klubben Enigheden. Da Ting af Vigtighed blive at foretage, ønskes Forsamlingen saa talrig som muelig. Aalborg den 21de Maj 1825. Directionen.
Aalborgs Stifts Adresseavis, 1825-05-26
Fornyelsen til det 75de Klasse=Lotteries 3die Trækning, maatte behageligst skee inden 1ste Junii. Nogle Kjøbelodder a 11 Rbd. heele og mindre Dele i Forhold hertil, kan tillige bekommes indtil benævnte Dato hos Grønnerup. Aalborg den 24de Mai 1825. Trykte Blanketter til Lægdssedler samt Af- og Tilgangs-Lister faaes paa Addresse-Contoiret.
Aalborgs Stifts Adresseavis, 1825-05-26
Øl og Brændeviin udsælges potte- og pægleviis i Boutiquen, Lars Bøggild. hos Lars Bøggild.
Aalborgs Stifts Adresseavis, 1825-05-26
Bøge=Aske faaes hos Sæben udsælges fra Oplaget hos Lars Bøggild til 23 Rbd. pr. Tønde.
Aalborgs Stifts Adresseavis, 1825-05-26
Paa Papiirsoplaget hos Lars Bøggild, faaes nu Papirerne til nedsatte Priser.
Aalborgs Stifts Adresseavis, 1825-05-26
Paa Veigaard kan daglig faaes fød og skummet Melk samt H. Aarslev. Fløde.
Aalborgs Stifts Adresseavis, 1825-05-26
Endnu kan faaes gamle og nye Tagsteen til billig Priis, paa Pandum hos A. Wittrup.
Aalborgs Stifts Adresseavis, 1825-05-26
Muursteen fra Rødsleths Teglbrænderie kunne altid faaes hos Hr. Kjøbmand P. Borresmith, heelbrændte for 1 Rbd. 4 s. pr. 100de; halvbrændte for 4 Mk. 4 s. pr. 100de.
Aalborgs Stifts Adresseavis, 1825-05-26
En Møllerkarl eller Svend, der har Vidnesbyrd om Troskab og Ædruelighed, og forstaaer at bruge en Mølle hvori flere Qværne, samt kan rette de almindelige smaa Feil der ved samme forefalder, kan erholde en fordeelagtig Tjeneste enten strax eller til November d. A., naar Haan, med tilfredsstillende Skuusmaal, snarest melder sig i Aastrup Vandmølle ved Hiørring hos Thørchildsen.
Aalborgs Stifts Adresseavis, 1825-05-26
Et Par gode Arbeidsvogne ønskes tilkjøbs. AddresseContoiret anviser den Søgende.
Aalborgs Stifts Adresseavis, 1825-05-26
En Postvogn kan erholdes tilkjøbs. Addresse-Contoiret giver Underretning.
Aalborgs Stifts Adresseavis, 1825-05-26
Auctioner. Kyge Hovedgaard, i Store-Alstrup Sogn, Sleth Herred og Aalborg Amt, af Hartkorn Ager og Eng 20 Tdr. 2 Skpr. 2 Fdkr. 1/5 Alb. Hovedgaardstaxt, 2 3/4 Alb. Skovskyld, og 2 Tdr. 2 Fdkr. 2 1/2 Alb. Bondeskylds Hartkorn, (hvoraf 2 Tdr. ere tillagte nogle af herefter nævnte Huse) samt 9 bortfæstede Huse i Store-Alstrup, i dito paa Hovedgaardens Mark, 3 dito og 1 Huusplads i Borup, 1 Huus og 2de Huuspladse i Blære, Hovedgaardens Fiskerie=Rettighed udi Brændingen i Limfjorden, dens Teglværk og Salterie-Anlæg, en stor Deel Besætning og Jnventarium, m.v., bliver, som en samlet Eiendom opbuden til Salg ved 3de Auctioner, nemlig: 1ste Auction, Torsdagen den 23de Junii, 2den Auction den 7de Julii) dette Aar, og 3die Auction - den 21de f. M.) Hver Dag, ved Middagstid. De 2de første Auctioner holdes paa Tinghuset i Løgstøer; men den 3die paa Gaarden selv. Naar Kjøberens Bud er approberet kan han strax tiltræde Ejendommene, og af Kjøbesummen beholde den Kongelige Kasses Capital-Fordring 16,500 Rbd. Sølv indestaaende i denne.
Aalborgs Stifts Adresseavis, 1825-05-26
Hos Procurator Spreckelsen i Nibe faaes nøiere Underretning om Conditionerne. Auctionen er grundet paa Dom og Udlæg. Liebhaverne indbydes. Løgstøer den 9de Mai 1825. J. Scharling.
Aalborgs Stifts Adresseavis, 1825-05-26
J Følge allerhøieste Bestemmelse, og efter Begjering af Stiftsøvrigheden i Aalborg, stilles Hjortdahls Præstegaard, med tilliggende Jordeiendomme i Vesterhan Herred, Thisted, Amt, til offentlig Auction, som afholdes den 24de og 31te Ma og 7de Juni førstkommende, hver Dags Formiddag Kl. 11; de 2de første Gange paa mit Contoir her paa Aagaard og den sidste Gang i Præstegaarden selv. Til behagelig Efterretning for Liebhavere bemærkes: Gaardens Hartkorn er 3 Tdr. 5 Skpr. 3 Fdkr.; Arealet 67 Tdr. Land geometrisk Maal. Med tilbørlig Drift har Udsæden været 15 Tdr. Vinterrug, 15 Tdr. Byg og en betydelig Mængde Havre; men ved Anvendelse af Nutidens forbedrede Agerdyrkningsmaade, vil Udsæden og Frugten betydeligen kunne forøges. Til Gaardens Eiendom ligger en Søe med gode Karusser; paa Overdrevet en Mose, hvor Skudtørv graves og overflødig Brændtørv og Lyngslet haves. Af Auctionsconditionerne, som ere til Eftersyn ved Herredscontoiret her paa Aagaard samt paa Bispecontoiret i Aalborg, og hvorefter en betydelig Deel af Kjøbesummen kan blive indestaaende i Eiendommen, kan iøvrigt nøiere Underretning erholdes. Han-Herredernes Contoir paa Aagaard den 15de Maj 1825. Kjer, const. Herredsfoged og Auctionsdirecteur.
Aalborgs Stifts Adresseavis, 1825-05-26
Efter Vedkommendes Begjering bliver det Stervboet efter afgangne Jens Andersen Estrup her i Byen tilhørende Sted, 13 Fag Muur- og Bindingsværk med Tegltag, samt tilliggende Gaardsrum og Markjorder, omtrent 3 Tdr. Land geometrisk Maal, stillet til een eneste Auction, som holdes paa Stervboestedet selv næstkommende Løverdag den 4de Junii Kl. 10 Formiddag. Saasnart Auctionen over Stedet er afholdt, bliver det Boet ogsaa tilhørende Løsøre, bestaaende af Sengeklæder, Linned, Meubler, 2 Køer og 1 Qvie m.v., bortsolgt. Bye- og Herredsfoged-Contoiret i Sæbye den 19de Maj 1825. Hassing, const. i Vacancen.
Aalborgs Stifts Adresseavis, 1825-05-28
Udlandet.
Aalborgs Stifts Adresseavis, 1825-05-28
Spanien. Et spansk Krigskib er kommen fra Quilca i Peru til Cadix. Kuns Commandeuren blev det tilladt at gaae iland med sine Depescher, hvormed han og strax begav sig til Madrid. Omendskjøndt al Omgang med Skibet paa det strængeste er forbuden, vare dog de sørgelige Efterretninger fra Peru almindelig bekjendte. Ogsaa har Man uagtet disse Foranstaltninger erfaret, at der befinder sig endeel Officerer af Canteraes og Lasernas Armeer ombord paa dette Skib, ligeledes skal der være endeel Officerer af ViceKongens Armee ombord paa et andet spansk Krigskib, der og er afseilet fra Quilca til Spanien. Et Par andre Krigskibe have forladt Farvandene ved Lima, og ere seilede til Kysten ved Manilla for der at undertrykke Jndbyggernes slette Stemning mod Regjeringen. Et Koffardie skib, der er kommen til Cadix fra Porto=Rio, har maattet betale 100 Piastre Straf, fordi det har anholdt en Fiskerbaad. - J Corunna gjøres Forberedelser til en Expedition, hvis Bestemmelse Nogle formode er til Peru. Andre, som ville være bedre underrettede, paastaae, at Exbeditionen angaaer Havanna for at forekomme denne rige Colonies Emancipation. Da de forhenværende constitutionelle Embedsmænd i Madrid allerede ere dømte, saa kommer nu Raden til Medlemmerne af den derværende Provindsial=Deputation. En af disse er allerede bleven arresteret. Endeel unge Franskmænd ere komne til Madrid, for der at tage Tjeneste ved Livgarderegimenterne. J Sagragossa har Man ladet adskillige Personer hæfte, fordi de have bragt et foregiven Amnestie-Decret i Omløb.
Aalborgs Stifts Adresseavis, 1825-05-28
Tyrkiet. Den til Generalleverandeur for den græske Armee udnævnte Grev Metaxas fra Cephalonien har erholdt 30000 Piastre, for paa Zante at giøre Jndkjøb af forskjellige Ting, hvilket da og har funden Sted uden nogen hindring, fra den joniske Regjerings Side. De indkjøbte Provisioner og Krigsfornødenheder afgaae nu med græske Skibe til Navarino. Den helleniske Regjering har for Tiden 35000 Mand i Sold, hvilket Antal betydeligt formerer sig. Navarino, der i nogen Tid har været angreben, forsvarer sig tappert. Den græske Armee er fuld af Jver for den gode Sag. Ægypterne lide derimod meget af de skadelige Følger af deres sammentrykte Stillinger. Til Constantinopel er ved overordentlig Leilighed indløben foruroligende Efterretninger fra Morea. Efter disse skal Jbrahim Pascha befinde sig i en fortvivlet Stilling formedelst de fra alle Sider tilstrømmende Græker. Det hedder, at hans Landgang, der virkede som et electrisk Slag paa Grækerne, foraarsagede en almindelig Bevæbning. Frankiske Skibscapitainer, som komme fra Morea, yttre den største Bekymring for Jbrahim Pascha, men Tyrkerne, stolende paa hans Duelighed, haabe, at han vil vide at redde sig ud af enhver Forlegenhed.
Aalborgs Stifts Adresseavis, 1825-05-28
Blandinger. Den Dragt og de Decorationer, der høre til Hosebaandsordenen, og som Hertugen af Northumberland vil bære i Anledning af Kroningen i Rheims, anslaaes med de derpaa satte Diamanter til en Værdie af 1,800,000 Franker. Hertugens yderst pragtfulde Paradevogn svarer aldeles til samme. Den bestaaer af Glas, Guld, Sølv, o. s. v.; indvendig er den beklædt med himmelblaat Silketøi og ziret med Sølv=Tresser og Fryndser. Jfølge de nyeste Efterretninger fra Pernambuco er dertil fra Rio Janeiro kommen befaling, at afsætte General Lima og at fuldføre Dommen mod de i den sidste Opstand, mod Keiseren indviklede Personer. Den forrige Præsident Carvalho og de andre Flygtninge ere erklærte fredløse. General Antiero har isteden for General Lima overtagen Commandoen over Tropperne og Don Jose Carlos skal være udnævnt til Provindsens Præsident.
Aalborgs Stifts Adresseavis, 1825-05-28
Efter de sidste fra Calcutta til London ankomne Blade synes de forrige Udsigter til en hastig Fred med Birmanerne at bekræfte sig. Efter de Fangnes og Deserteurernes Ud saan skal General og Minister Mounshooeza i December være kommen til den birmaniske Arme med Ordre til i den paafølgende Maaned at indlede Fredsunderhandlinger, naar Lykken inden den Tid ikke vilde føie sig for Birmanerne. Generalgoverneuren har udstædt en almindelig Ordre med Hensyn til Slaget ved Rangoon, hvori Seopoyerne særdeles roses. Den birmaniske Armee bestod før Slaget af 50000 Mand, deraf bleve 5000 dræbte og saarede. Rygtet om en i Ava udbrudt Opstand er ugrundet. Sandsynlig har den Omstændighed givet Anledning dertil, at Kongen af Mistillid til hans gode Stjerne har ad interim afstaaet Regjeringen til hans Søn. Hr. Villaumes Ægteskabs-Contoir i Paris er hidtil det eneste i sit Slags. Her modtages baade mundtlige og skriftlige Forespørgseler, og Vilkaarene opgives. Undertiden indløbe ogsaa løierlige Forslag og Breve. En ung Dame forlanger f. Ex. af Hr. Villaume, at han skal forhjelpe hende til en stor Mand, der besidder glimrende Talenter, har smukke Ansigtstræk, er blid, elskværdig, følsom, huuslig, af høi Fødsel &c. Til denne Ægteskabs post melder sig da igjen en ung Mand, som har alle de forlangte Egenskaber. Han er nemlig 5 Fod 8 Tommer høi, besidder et glimrende Talent til at blanke Støvler; hans Ansigtstræk ere udmærket skjønne, han er blid, saalænge Man ikke driller ham, kjerlighedsfuld imod alle smukke Piger; følsom, thi han taaler ei, at Nogen træder ham paa Foden, uden at betale det med et Øresigen; paa sin Huuslighed kan han fremvise gode Skudsmaal fra sine Tjenester; endelig er han af høi Fødsel, da han er fød i Veirmøllen paa Montmartre ved Paris.
Aalborgs Stifts Adresseavis, 1825-05-28
Fædrelandet.
Aalborgs Stifts Adresseavis, 1825-05-28
Kjøbenhavn. En kongelig Resolution af 27de f. M. befaler, at de, der udenfor Tobakspinderlauget ville drive Fabrikation og Udsalg af Cigarrer i Kjøbenhavn, skulle i Overværelse af tvende etablerede Cigar-Fabrikanter, som udnævnes at Magistraten, gjøre Prøve med at forfærdige 100 Stkr. saakaldede Knop Cigarrer, og 100 Stkr. Pennefjeder-Cigarer, og at der, naar de derefter fremlægge bemeldte tvende Fabrikanters Attest om Prøvens Forfærdigelse og befundne Forsvarlighed, maa meddeles dem Privilegier til Cigarfabrikationen.
Aalborgs Stifts Adresseavis, 1825-05-28
Ved Høiesteret er Overkrigscommissair Asmus Rosenfeldt, Veiermester, Proviants-, Ammunitions= og Material-Forvalter i Frederichsted paa St. Croix, mod hvem der af Justitien var lagt Sag for at have afbenyttet tvende falske Qvitteringer, for at have forfalsket en Anviisning, ved at forandre Beløbet 125 Rbd. til 1125 Rbd., og endelig for paa ulovlig Maade at have sat sig i Besiddelse af og tilintetgjort en Pakke af ham selv skrevne Breve, udtagen af Christiansteds Skifteret, bleven frikjendt for Actors Tiltale i denne Sag; men dog dømt til at betale Actionens Omkostninger.
Aalborgs Stifts Adresseavis, 1825-05-28
Der formenes, at Hs. Majestæt Kongens Reise til Hertugdømmen ikke foretages førend i Junii, men Dagen vides endnu ikke bestemt. Hs. Majestæt Dronningen agter, efter Forlydende, at gaae ombord fra Stampenborg, eller Nysøe.
Aalborgs Stifts Adresseavis, 1825-05-28
Theaterdirectionen anmodes i Addresseavisen om: at lade den elskværdige Kunstnerinde Jomfrue Clausen betræde Scenen inden Saisonens Ende.
Aalborgs Stifts Adresseavis, 1825-05-28
Den 15de Dennes høitideligholdtes de Masmannske Søndagsskolers fem og tyve Aars Fest i Frederiks tydske Kirke paa Christianshavn, ved en Concert og Talle af Overdirecteuren, Hr. Provst og Ridder Holm, som tillige uddeelte Præmier til dem af Skolens Elever, der ved anvendt Flid i sidste Skoleaar dertil havde gjort sig værdige. Hs. Majestæt Kongen, Deres Kongelige Høiheder Kronprindsesse Caroline og Prindsesse Wilhelmine Marie, Deres Høiheder Prinds Frederik Ferdinand og Prindsesse Juliane, samt Hs. Durchle Prinds Frederik Wilhelm Carl Ludvig til Hessen Philipsthal-Barchfeldt, hædrede Høitideligheden med deres allerhøieste og høie Nærværelse. J det nu fuldendte 25de Skoleaar ere i Skolerne undervister 17 Haandværksvende, 419 Haandværksdrenge, 5 Personer uden for Haandværkstanden, ialt 441 Personer. Siden Skolernes Oprettelse, den 4de Mai 1800, ere der underviste: 50 Haandværksmestere, 758 Haandværksvende, 5028 Haandværksdrenge, 221 uden for Haandværkstanden, 72 i den i Forbedringshuset oprettede, men i Aaret 1817 afbrændte Skole, tilsammen 6129 Personer.